
   ՀՀ կառավարության որոշման նախագծի 
1. Ընթացիկ իրավիճակը և իրավական ակտի ընդունման անհրաժեշտությունը. 
ՀՀ Արարատի մարզպետին  է դիմել ՀՀ Վեդի համայնքի ղեկավարը՝ ՀՀ Արարատի մարզի Վեդի համայնքի (այսուհետ՝ Համայնք) Այգավան գյուղում գտնվող, պետական սեփականություն հանդիսացող և Արարատի մարզպետի աշխատակազմին ամրակցված՝ Մարզ Արարատ, համայնք Վեդի գյուղ Այգավան Ս. Հովհաննիսյան փողոց 43/1 հողամաս հասցեում գտնվող 0,28 հա հողամասը մարզադահլիճ կառուցման նպատակով Համայնքին նվիրաբերելու խնդրանքով:
Դեռևս 2024 թվականի օգոստոսի 21-ին վարչապետի կողմից Վեդի համայնքի Այգավան գյուղ այցելության ժամանակ բնակիչների կողմից առաջարկություն է եղել գյուղում մարզադահլիճ կառուցելու վերաբերյալ, ովքեր ցանկացել են ֆինանսական մասով իրենց իսկ մասնակցությունը ունենալ նոր կառուցվող մարզադահլիճին։ Մարզադահլիճի կառուցման համար բնակիչների կողմից հավաքվել է 13,714,030 ՀՀ դրամ։ Տվյալ հարցը քննարկվել է նաև ՀՀ տարածքային կառավարման և ենթակառուցվածքների նախարարության հետ, որի արդյունքում 15․04․2026թ թիվ ԴԽ/20.1/14746-2026 գրությամբ առաջարկել է Արարատի մարզի Վեդի համայնքի Այգավան բնակավայրի Ս.Հովհաննիսյան փողոց 43/1 հասցեում մարզադահլիճ կառուցելու հարցը դիտարկել ՀՀ կառավարության 2006 թվականի նոյեմբերի 16-ի N 1708-Ն որոշմամբ հաստատված կարգի համաձայն՝ ՀՀ պետական բյուջեից համայնքներին սուբվենցիաների տրամադրման շրջանակներում։
ՀՀ Արարատի մարզպետը ներկայացրել է նաև Համայնքի ղեկավարի գրությունը, համաձայն որի՝ մարզադահլիճի կառուցումը նախատեսվում է 2026-2027թթ․ սուբվենցիոն ծրագրի շրջանակներում։ Նախատեսվող մարզադահլիճը կսպասարկի բնակավայրի շուրջ 100 երեխաների, ինչպես նաև ըստ անհրաժեշտության մեծահասակներին, որոնք ներկայումս զրկված են մարզադահլիճ հաճախելու հնարավորությունից։
Ըստ Համայնքի ղեկավարի տրամադրած տեղեկատվության՝ Համայնքի տարածքում համայնքային սեփականություն հանդիսացող համապատասխան անշարժ գույք առկա չէ։

2․ Ակնկալվող արդյունքը․
Նախատեսվող մարզադահլիճը կսպասարկի բնակավայրի շուրջ 100 և ավելի մարդ, որոնք ներկայումս զրկված են մարզադահլիճ հաճախելու հնարավորությունից։

3․ Իրավական ակտի նախագիծը մշակող պատասխանատու մարմինը.
Նախագիծը մշակվել է Հայաստանի Հանրապետության Արարատի մարզպետի աշխատակազմի կողմից։

4․Կապը  ռազմավարական փաստաթղթերի հետ.

             5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.

             6. Պետական բյուջեի եկամուտներում և ծախսերում սպասվելիք փոփոխությունների մասին. 
 «Գույք նվիրաբերելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:


